พระราชบัญญัติระเบียบบริหารราชการเมืองพัทยา พ.ศ. 2521
ประกาศวันที่ 1978-10-30

content: พระราชบัญญัติ ระเบียบบริหารราชการเมืองพัทยา พ.ศ. ๒๕๒๑
content: ภูมิพลอดุลยเดช ป.ร. ให้ไว้ ณ วันที่ ๑๔ ตุลาคม พ.ศ. ๒๕๒๑ เป็นปีที่ ๓๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยระเบียบบริหารราชการเมืองพัทยา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติระเบียบบริหารราชการเมืองพัทยา พ.ศ. ๒๕๒๑”
sectionNo: 2
content: มาตรา ๒ พระราชบัญญัตินี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ บรรดาบทกฎหมาย กฎ ข้อบังคับ ระเบียบ และคำสั่งอื่นในส่วนที่ได้บัญญัติไว้แล้วในพระราชบัญญัตินี้ หรือซึ่งขัดหรือแย้งกับบทแห่งพระราชบัญญัตินี้ ให้ใช้พระราชบัญญัตินี้แทน
sectionNo: 4
content: มาตรา ๔ บทบัญญัติแห่งกฎหมาย กฎ ข้อบังคับ ระเบียบ หรือคำสั่งใดที่อ้างถึงเทศบาลหรือสุขาภิบาลนาเกลือ ให้ถือว่าบทบัญญัติแห่งกฎหมาย กฎ ข้อบังคับ ระเบียบหรือคำสั่งนั้นอ้างถึงเมืองพัทยาตามพระราชบัญญัตินี้ หรือที่อ้างถึงนายกเทศมนตรี คณะเทศมนตรี หรือประธานกรรมการหรือคณะกรรมการสุขาภิบาลนาเกลือ
sectionNo: 4
content: ให้ถือว่าอ้างถึงปลัดเมืองพัทยา แล้วแต่กรณี ทั้งนี้ เท่าที่ไม่ขัดหรือแย้งกับบทแห่งพระราชบัญญัตินี้
sectionNo: 5
content: มาตรา ๕ ในพระราชบัญญัตินี้ “สมาชิก” หมายความว่า สมาชิกสภาเมืองพัทยา “การเลือกตั้งทั่วไป” หมายความว่า การเลือกตั้งสมาชิกเท่าที่พึงเลือกตั้งทั้งหมดของสภาเมืองพัทยาในวาระเดียวกัน “ข้อบัญญัติ” หมายความว่า ข้อบัญญัติเมืองพัทยา “ผู้ว่าราชการจังหวัด” หมายความว่า ผู้ว่าราชการจังหวัดชลบุรี “รัฐมนตรี”
sectionNo: 5
content: หมายความว่า รัฐมนตรีผู้รักษาการตามพระราชบัญญัตินี้
sectionNo: 6
content: มาตรา ๖ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ และให้มีอำนาจออกระเบียบ ข้อบังคับ หรือประกาศเพื่อปฏิบัติการตามพระราชบัญญัตินี้
sectionNo: 1
content: หมวด ๑ การจัดตั้งเมืองพัทยา
sectionNo: 7
content: มาตรา ๗ ให้ยุบเลิกสุขาภิบาลนาเกลือ และจัดตั้งเป็นเมืองพัทยา ให้เมืองพัทยามีฐานะเป็นนิติบุคคลและเป็นราชการบริหารส่วนท้องถิ่น มีอาณาเขตตามแผนที่ท้ายพระราชบัญญัตินี้ การแก้ไขเปลี่ยนแปลงเขตเมืองพัทยาให้ตราเป็นพระราชกฤษฎีกา
sectionNo: 2
content: หมวด ๒ การบริหารเมืองพัทยา
sectionNo: 8
content: มาตรา ๘ การบริหารเมืองพัทยาประกอบด้วย (๑) สภาเมืองพัทยา (๒) ปลัดเมืองพัทยา
sectionNo: 1
content: ส่วนที่ ๑ สภาเมืองพัทยา
sectionNo: 9
content: มาตรา ๙ สภาเมืองพัทยาประกอบด้วยสมาชิก ๒ ประเภท คือ (๑) ประเภทที่หนึ่ง ได้แก่ สมาชิกซึ่งได้รับการเลือกตั้งตามพระราชบัญญัตินี้เก้าคน (๒) ประเภทที่สอง ได้แก่ สมาชิกซึ่งรัฐมนตรีแต่งตั้งแปดคน
sectionNo: 10
content: มาตรา ๑๐ ผู้มีสิทธิเลือกตั้งสมาชิกต้องเป็นผู้มีคุณสมบัติตามมาตรา ๑๑ (๑) และ (๓) ในวันเลือกตั้ง ส่วนการประกาศรายชื่อผู้มีสิทธิเลือกตั้ง ให้เป็นไปตามระเบียบที่กระทรวงมหาดไทยกำหนด
sectionNo: 11
content: มาตรา ๑๑ ผู้มีสิทธิเลือกตั้ง ต้องมีคุณสมบัติดังต่อไปนี้ (๑) มีสัญชาติไทยตามกฎหมาย แต่บุคคลซึ่งได้สัญชาติไทยโดยการแปลงสัญชาติ ต้องมีคุณสมบัติตามมาตรา ๑๒ ด้วย (๒) มีอายุไม่ต่ำกว่ายี่สิบปีบริบูรณ์ในวันเลือกตั้ง (๓) มีภูมิลำเนาอยู่ในเขตเมืองพัทยาเป็นเวลาติดต่อกันจนถึงวันเลือกตั้งไม่น้อยกว่าสามเดือน
sectionNo: 11
content: หรือได้เสียภาษีตามกฎหมายว่าด้วยภาษีโรงเรือนและที่ดินหรือตามกฎหมายว่าด้วยภาษีบำรุงท้องที่ให้เมืองพัทยาในปีที่มีการเลือกตั้งหรือในปีก่อนที่มีการเลือกตั้งหนึ่งปี
sectionNo: 12
content: มาตรา ๑๒ บุคคลซึ่งได้สัญชาติไทยโดยการแปลงสัญชาติ จะเป็นผู้มีสิทธิเลือกตั้งได้ ต้องมีคุณสมบัติอย่างใดอย่างหนึ่งดังต่อไปนี้ (๑) รับหรือเคยรับราชการทหารตามกฎหมายว่าด้วยการรับราชการทหาร (๒) เป็นหรือเคยเป็นข้าราชการหรือพนักงานส่วนท้องถิ่น ที่มีตำแหน่งหรือเงินเดือนประจำมาแล้วไม่น้อยกว่าห้าปี (๓)
sectionNo: 12
content: เป็นหรือเคยเป็นสมาชิกสภาซึ่งมีหน้าที่ในทางนิติบัญญัติ สมาชิกสภาท้องถิ่น กำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล หรือสารวัตรกำนัน
sectionNo: 13
content: มาตรา ๑๓ บุคคลซึ่งมีลักษณะอย่างใดอย่างหนึ่งดังต่อไปนี้ในวันเลือกตั้งเป็นบุคคลต้องห้ามมิให้ใช้สิทธิเลือกตั้ง คือ (๑) วิกลจริตหรือจิตฟั่นเฟือนไม่สมประกอบ (๒) หูหนวกและเป็นใบ้ ซึ่งไม่สามารถอ่านและเขียนหนังสือได้ (๓) ภิกษุ สามเณร นักพรต หรือนักบวช (๔) ต้องคุมขังอยู่โดยหมายของศาล (๕)
sectionNo: 13
content: อยู่ในระหว่างการเพิกถอนสิทธิเลือกตั้งโดยคำพิพากษา
sectionNo: 14
content: มาตรา ๑๔ ผู้มีสิทธิสมัครรับเลือกตั้งเป็นสมาชิก ต้องมีคุณสมบัติดังต่อไปนี้ (๑) มีสัญชาติไทยตามกฎหมาย บุคคลซึ่งมีสัญชาติไทยแต่บิดาเป็นคนต่างด้าว ต้องมีคุณสมบัติตามมาตรา ๑๕ ด้วย และบุคคลซึ่งได้สัญชาติไทยโดยการแปลงสัญชาติ ต้องมีคุณสมบัติตามมาตรา ๑๖ ด้วย (๒)
sectionNo: 14
content: มีอายุไม่ต่ำกว่ายี่สิบห้าปีบริบูรณ์ในวันเลือกตั้ง (๓) มีภูมิลำเนาอยู่ในเมืองพัทยาเป็นเวลาติดต่อกันจนถึงวันสมัครรับเลือกตั้งไม่น้อยกว่าหกเดือน (๔) สอบไล่ได้ไม่ต่ำกว่าระดับประถมศึกษาตามแผนการศึกษาแห่งชาติ พุทธศักราช ๒๕๒๐
sectionNo: 14
content: หรือไม่ต่ำกว่าชั้นประถมปีที่เจ็ดตามหลักสูตรของกระทรวงศึกษาธิการหรือมีความรู้ตามที่กระทรวงศึกษาธิการเทียบเท่าหรือรับรองว่าเทียบได้ไม่ต่ำกว่านั้น หรือเคยเป็นกรรมการสุขาภิบาลตามกฎหมายว่าด้วยสุขาภิบาล
sectionNo: 15
content: มาตรา ๑๕ บุคคลซึ่งมีสัญชาติไทย แต่บิดาเป็นคนต่างด้าว จะสมัครรับเลือกตั้งเป็นสมาชิกได้ ต้องมีคุณสมบัติอย่างหนึ่งอย่างใด ดังต่อไปนี้ (๑) สอบไล่ได้ไม่ต่ำกว่าระดับมัธยมศึกษาตอนต้นตามแผนการศึกษาแห่งชาติ พุทธศักราช ๒๕๒๐
sectionNo: 15
content: หรือไม่ต่ำกว่าชั้นมัธยมศึกษาปีที่สามตามหลักสูตรของกระทรวงศึกษาธิการหรือมีความรู้ตามที่กระทรวงศึกษาธิการเทียบเท่าหรือรับรองว่าเทียบได้ไม่ต่ำกว่านั้น (๒) รับหรือเคยรับราชการทหารตามกฎหมายว่าด้วยการรับราชการทหาร (๓)
sectionNo: 15
content: เคยเป็นข้าราชการหรือพนักงานส่วนท้องถิ่นที่มีตำแหน่งหรือเงินเดือนประจำมาแล้วไม่น้อยกว่าห้าปี (๔) เคยเป็นสมาชิกสภาซึ่งมีหน้าที่ในทางนิติบัญญัติ สมาชิกสภาท้องถิ่น กรรมการสุขาภิบาล กำนัน ผู้ใหญ่บ้าน ผู้ช่วยผู้ใหญ่บ้าน หรือแพทย์ประจำตำบล
sectionNo: 16
content: มาตรา ๑๖ บุคคลซึ่งได้สัญชาติไทยโดยการแปลงสัญชาติ จะสมัครรับเลือกตั้งเป็นสมาชิกได้ต้องมีคุณสมบัติตามมาตรา ๑๕ และมีภูมิลำเนาในราชอาณาจักรติดต่อกันนับแต่วันได้สัญชาติไทยมาแล้วไม่น้อยกว่าสิบปี
sectionNo: 17
content: มาตรา ๑๗ บุคคลซึ่งมีลักษณะอย่างใดอย่างหนึ่งดังต่อไปนี้ เป็นบุคคลต้องห้ามมิให้ใช้สิทธิสมัครรับเลือกตั้งเป็นสมาชิก คือ (๑) เป็นบุคคลซึ่งมีลักษณะต้องห้ามมิให้ใช้สิทธิเลือกตั้งตามมาตรา ๑๓ (๑) (๒) (๓) และ (๕) (๒) ติดยาเสพติดให้โทษ (๓) เป็นบุคคลล้มละลายซึ่งศาลยังไม่สั่งให้พ้นจากคดี (๔)
sectionNo: 17
content: ต้องคำพิพากษาหรือคำสั่งที่ชอบด้วยกฎหมายให้จำคุกและถูกคุมขังอยู่โดยหมายของศาลหรือโดยคำสั่งนั้น (๕) เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันเลือกตั้ง เว้นแต่ในความผิดอันได้กระทำโดยประมาท (๖) เป็นผู้ได้รับการเลือกตั้ง
sectionNo: 17
content: หรือสมัครรับเลือกตั้งเป็นสมาชิกสภาซึ่งมีหน้าที่ในทางนิติบัญญัติ หรือสมาชิกสภาท้องถิ่นอื่นในขณะเดียวกัน (๗) เป็นข้าราชการซึ่งมีตำแหน่งหรือเงินเดือนประจำ (๘) เป็นพนักงานหรือลูกจ้างของทางราชการไม่ว่าจะเป็นราชการบริหารส่วนกลาง ราชการบริหารส่วนภูมิภาค หรือราชการบริหารส่วนท้องถิ่น
sectionNo: 17
content: พนักงานหรือลูกจ้างของรัฐวิสาหกิจหรือการพาณิชย์ของราชการบริหารส่วนท้องถิ่น (๙) เป็นบุคคลซึ่งทางราชการ องค์การของรัฐ หรือรัฐวิสาหกิจไล่ออก ปลดออก หรือให้ออก หรือเลิกจ้างเพราะทุจริตต่อหน้าที่ นับแต่วันที่ถูกไล่ออก ปลดออก ให้ออก หรือเลิกจ้าง แล้วแต่กรณี ถึงวันสมัครรับเลือกตั้งยังไม่ครบแปดปี (๑๐)
sectionNo: 17
content: เคยเป็นสมาชิกซึ่งต้องออกจากตำแหน่งตามมาตรา ๒๘ (๗) หรือ (๘) ถึงวันสมัครรับเลือกตั้งยังไม่ครบแปดปี (๑๑) เคยเป็นสมาชิกสภาซึ่งมีหน้าที่ในทางนิติบัญญัติหรือสมาชิกสภาท้องถิ่นซึ่งถูกสั่งให้พ้นจากตำแหน่ง เพราะปฏิบัติการอันฝ่าฝืนต่อความสงบเรียบร้อยของประชาชน
sectionNo: 17
content: ละเลยไม่ปฏิบัติตามหรือปฏิบัติการอันไม่ชอบด้วยอำนาจหน้าที่ หรือมีความประพฤติในทางที่จะนำมาซึ่งความเสื่อมเสียแก่เกียรติศักดิ์ของตำแหน่งหรือแก่ท้องถิ่น หรือแก่ราชการ ถึงวันสมัครรับเลือกตั้งยังไม่ครบแปดปี
sectionNo: 18
content: มาตรา ๑๘ การเลือกตั้งสมาชิกให้กระทำโดยใช้วิธีออกเสียงลงคะแนนโดยตรงและลับ หลักเกณฑ์และวิธีการสมัครรับเลือกตั้งและการเลือกตั้งให้เป็นไปตามระเบียบที่กระทรวงมหาดไทยกำหนด
sectionNo: 19
content: มาตรา ๑๙ ให้รัฐมนตรีแต่งตั้งสมาชิกประเภทที่สองจำนวนแปดคน ในวันเลือกตั้งสมาชิกประเภทที่หนึ่ง โดยแต่งตั้งจากบุคคลในสาขาอาชีพต่าง ๆ กันจำนวนสี่คน และผู้แทนหน่วยราชการที่เกี่ยวข้องกับเมืองพัทยาจำนวนสี่คน สมาชิกประเภทที่สองต้องมีคุณสมบัติตามมาตรา ๑๔ (๑) (๒) และ (๔) และไม่มีลักษณะต้องห้ามตามมาตรา ๑๗ (๑)
sectionNo: 19
content: (๒) (๓) (๔) (๕) (๖) (๙) (๑๐) หรือ (๑๑)
sectionNo: 20
content: มาตรา ๒๐ อายุของสภาเมืองพัทยามีกำหนดคราวละสี่ปีนับแต่วันเลือกตั้งทั่วไป
sectionNo: 21
content: มาตรา ๒๑ ภายใต้บังคับมาตรา ๒๘ สมาชิกภาพของสมาชิกเริ่มแต่วันเลือกตั้งหรือวันที่ได้รับการแต่งตั้ง แล้วแต่กรณี และสิ้นสุดลงตามอายุของสภาเมืองพัทยา
sectionNo: 22
content: มาตรา ๒๒ เมื่ออายุของสภาเมืองพัทยาสิ้นสุดลง ให้ผู้ว่าราชการจังหวัดประกาศให้มีการเลือกตั้งสมาชิกประเภทที่หนึ่งใหม่ภายในสองเดือนนับแต่วันที่อายุของสภาเมืองพัทยาสิ้นสุดลง
sectionNo: 23
content: มาตรา ๒๓ รัฐมนตรีโดยคำแนะนำของผู้ว่าราชการจังหวัด มีอำนาจยุบสภาเมืองพัทยา เพื่อให้มีการเลือกตั้งและแต่งตั้งสมาชิกใหม่ ในคำสั่งยุบสภาเมืองพัทยานั้น ต้องแสดงเหตุผลและกำหนดวันเลือกตั้งและแต่งตั้งสมาชิกใหม่ภายในสามเดือน การยุบสภาเมืองพัทยาจะกระทำได้เพียงครั้งเดียวในเหตุการณ์เดียวกัน
sectionNo: 24
content: มาตรา ๒๔ ในกรณีที่ตำแหน่งสมาชิกประเภทที่หนึ่งว่างลง เพราะสมาชิกภาพของสมาชิกสิ้นสุดลงด้วยเหตุใดเหตุหนึ่งตามมาตรา ๒๘ (๒) (๓) (๔) (๕) (๖) (๗) หรือ (๘) ให้เลือกตั้งสมาชิกขึ้นแทนภายในสามเดือน เว้นแต่เมื่อได้ประกาศกำหนดวันเลือกตั้งสมาชิกขึ้นแทนแล้ว
sectionNo: 24
content: ปรากฏว่ามีตำแหน่งสมาชิกประเภทที่หนึ่งว่างลงอีกในระหว่างนั้น ก็ให้ทำการเลือกตั้งแทนในวาระเดียวกัน ถ้าตำแหน่งสมาชิกประเภทที่หนึ่งว่างลงก่อนถึงกำหนดออกตามวาระไม่เกินหกเดือน จะไม่เลือกตั้งสมาชิกขึ้นแทนตำแหน่งที่ว่างนั้นก็ได้ สำหรับในกรณีที่ตำแหน่งสมาชิกประเภทที่สองว่างลง
sectionNo: 24
content: เพราะสมาชิกภาพของสมาชิกสิ้นสุดลงด้วยเหตุใดเหตุหนึ่งตามมาตรา ๒๘ (๒) (๓) (๔) (๕) (๖) (๗) (๘) หรือ (๙) ให้แต่งตั้งสมาชิกแทนในตำแหน่งที่ว่างภายในหนึ่งเดือน สมาชิกภาพของสมาชิกที่ได้รับเลือกตั้งหรือแต่งตั้งตามมาตรานี้ อยู่ในตำแหน่งเท่าระยะเวลาของสมาชิกที่ตนได้รับเลือกตั้ง หรือแต่งตั้งแทน
sectionNo: 25
content: มาตรา ๒๕ ก่อนเข้ารับหน้าที่ สมาชิกต้องปฏิญาณตนในที่ประชุมสภาเมืองพัทยาด้วยถ้อยคำดังต่อไปนี้ “ข้าพเจ้า (ชื่อผู้ปฏิญาณ) ขอปฏิญาณว่า ข้าพเจ้าจะปฏิบัติหน้าที่ด้วยความซื่อสัตย์สุจริต ตามความเห็นของข้าพเจ้าโดยบริสุทธิ์ใจ ทั้งนี้ เพื่อประโยชน์ของส่วนรวม”
sectionNo: 26
content: มาตรา ๒๖ สมาชิกเป็นผู้แทนของประชาชนในเขตเมืองพัทยาและต้องปฏิบัติหน้าที่ตามความเห็นของตนโดยบริสุทธิ์ใจ ไม่อยู่ในความผูกมัดแห่งอาณัติมอบหมายใด ๆ
sectionNo: 27
content: มาตรา ๒๗ สมาชิกประเภทที่หนึ่ง ต้องไม่ดำรงตำแหน่งหรือหน้าที่อื่นใดในหน่วยราชการ หน่วยงานของรัฐ รัฐวิสาหกิจ หรือการพาณิชย์ของเมืองพัทยา หรือบริษัทซึ่งเมืองพัทยาถือหุ้น หรือดำรงตำแหน่งสมาชิกสภาท้องถิ่นหรือพนักงานท้องถิ่น
sectionNo: 28
content: มาตรา ๒๘ สมาชิกภาพของสมาชิกสิ้นสุดลงด้วยเหตุใดเหตุหนึ่ง ดังต่อไปนี้ (๑) ถึงคราวออกตามอายุของสภาหรือมีการยุบสภาเมืองพัทยา (๒) ตาย (๓) ลาออก โดยยื่นใบลาออกต่อผู้ว่าราชการจังหวัด (๔) ขาดคุณสมบัติตามมาตรา ๑๔ เว้นแต่สมาชิกประเภทที่สอง มิให้นำมาตรา ๑๔ (๓) มาใช้บังคับ (๕) มีลักษณะต้องห้ามตามมาตรา ๑๗
sectionNo: 28
content: เว้นแต่สมาชิกประเภทที่สอง มิให้นำมาตรา ๑๗ (๗) และ (๘) มาใช้บังคับ (๖) กระทำการอันต้องห้ามตามมาตรา ๒๗ (๗) สภาเมืองพัทยามีมติให้ออกเพราะเห็นว่ามีความประพฤติในทางที่จะนำมาซึ่งความเสื่อมเสียแก่เมืองพัทยา
sectionNo: 28
content: โดยมีสมาชิกไม่น้อยกว่าหกคนเข้าชื่อเสนอญัตติให้สภาเมืองพัทยาพิจารณาและมติในข้อนี้ต้องมีสมาชิกไม่น้อยกว่าสิบเอ็ดคนเห็นชอบด้วยกับญัตติดังกล่าว ทั้งนี้ ให้มีผลตั้งแต่วันที่สภาเมืองพัทยามีมติ (๘) ไม่มาประชุมสภาเมืองพัทยาสามครั้งติดต่อกันโดยไม่มีเหตุอันสมควร
sectionNo: 28
content: ในการนี้ให้นายกเมืองพัทยารายงานผู้ว่าราชการจังหวัดเพื่อสั่งให้พ้นจากตำแหน่ง ทั้งนี้ ให้มีผลตั้งแต่วันที่ออกคำสั่ง (๙) สำหรับสมาชิกประเภทที่สองซึ่งแต่งตั้งจากผู้แทนหน่วยราชการที่เกี่ยวข้องกับเมืองพัทยา เมื่อพ้นจากตำแหน่งอันเป็นเหตุที่ได้รับการแต่งตั้ง
sectionNo: 29
content: มาตรา ๒๙ ในกรณีที่มีข้อกล่าวหาว่าสมาชิกภาพของสมาชิกคนใดสิ้นสุดลงเพราะเหตุอย่างใดอย่างหนึ่งตามมาตรา ๒๘ (๔) (๕) หรือ (๖) ให้ผู้ว่าราชการจังหวัดแต่งตั้งคณะกรรมการเพื่อดำเนินการสอบสวน ถ้าคณะกรรมการรายงานว่า สมาชิกภาพของสมาชิกคนนั้นสิ้นสุดลงตามข้อกล่าวหานั้น และผู้ว่าราชการจังหวัดเห็นชอบด้วย
sectionNo: 29
content: ให้ผู้ว่าราชการจังหวัดมีคำสั่งให้พ้นจากตำแหน่ง สมาชิกซึ่งถูกสั่งให้พ้นจากตำแหน่งตามวรรคหนึ่ง มีสิทธิยื่นฟ้องต่อศาลปกครองเพื่อขอให้เพิกถอนคำสั่งได้ภายในสิบห้าวันนับแต่วันที่ได้รับคำสั่ง คำพิพากษาของศาลปกครองให้เป็นที่สุด ในระหว่างที่รอคำพิพากษาของศาล
sectionNo: 29
content: ให้ถือว่าสมาชิกภาพของสมาชิกซึ่งถูกสั่งให้พ้นจากตำแหน่งดังกล่าวสิ้นสุดลงชั่วคราวนับแต่วันที่ได้รับคำสั่งของผู้ว่าราชการจังหวัด แต่ให้ระงับการเลือกตั้งหรือแต่งตั้งสมาชิกแทนตำแหน่งที่ว่างจนกว่าศาลจะมีคำพิพากษา ถ้าศาลพิพากษาให้เป็นไปตามคำสั่งให้สมาชิกภาพของสมาชิกดังกล่าวเป็นอันสิ้นสุดลงโดยเด็ดขาด
sectionNo: 29
content: และให้ดำเนินการเลือกตั้งหรือแต่งตั้งสมาชิกแทน แล้วแต่กรณี ถ้าศาลพิพากษาเพิกถอนคำสั่ง ให้ถือว่าสมาชิกภาพของสมาชิกดังกล่าวไม่เคยได้สิ้นสุดลง ในกรณีที่สมาชิกซึ่งถูกสั่งให้พ้นจากตำแหน่งไม่ยื่นฟ้องต่อศาล ให้สมาชิกดังกล่าวพ้นจากตำแหน่งนับแต่วันที่ได้รับคำสั่งของผู้ว่าราชการจังหวัด
sectionNo: 29
content: วันที่ได้รับคำสั่งให้หมายถึงวันที่สมาชิกลงนามรับทราบคำสั่ง หรือวันที่ครบกำหนดสิบห้าวันนับแต่วันที่ได้ปิดประกาศคำสั่งไว้โดยเปิดเผย ณ ศาลาว่าการเมืองพัทยา
sectionNo: 30
content: มาตรา ๓๐ ภายในสิบห้าวันนับแต่วันเลือกตั้งทั่วไป ให้ผู้ว่าราชการจังหวัดเรียกประชุมสภาเมืองพัทยาครั้งแรก การประชุมสภาเมืองพัทยาให้เป็นไปตามข้อบังคับที่กระทรวงมหาดไทยกำหนด
sectionNo: 31
content: มาตรา ๓๑ ให้สภาเมืองพัทยาประชุมอย่างน้อยเดือนละหนึ่งครั้ง แต่ถ้ามีความจำเป็นจะงดการประชุมในแต่ละเดือนก็ให้กระทำได้ วันประชุมหรือการงดประชุมให้สภาเมืองพัทยากำหนด
sectionNo: 32
content: มาตรา ๓๒ ในการประชุมครั้งแรกภายหลังวันเลือกตั้งทั่วไป ให้สภาเมืองพัทยาเลือกสมาชิกคนหนึ่งเป็นนายกเมืองพัทยา
sectionNo: 33
content: มาตรา ๓๓ เมื่อสภาเมืองพัทยาเลือกสมาชิกคนใดเป็นนายกเมืองพัทยาแล้ว ให้ผู้ว่าราชการจังหวัดประกาศผลการเลือกนั้นให้ประชาชนทราบ ณ ศาลาว่าการเมืองพัทยา
sectionNo: 34
content: มาตรา ๓๔ นายกเมืองพัทยามีอำนาจและหน้าที่ดำเนินการให้เป็นไปตามกฎหมาย กฎ ระเบียบ ข้อบังคับของกระทรวงมหาดไทยและข้อบัญญัติ ทำหน้าที่เป็นประธานสภาเมืองพัทยา ตลอดจนเป็นผู้แทนและผู้นำของเมืองพัทยาในงานหรือพิธีการต่าง ๆ
sectionNo: 35
content: มาตรา ๓๕ นายกเมืองพัทยาอยู่ในตำแหน่งคราวละสองปีนับแต่วันที่ได้รับเลือก แต่อาจได้รับเลือกใหม่ได้ ในกรณีที่นายกเมืองพัทยาพ้นจากตำแหน่งตามวรรคหนึ่ง ให้สภาเมืองพัทยาเลือกนายกเมืองพัทยาใหม่ภายในสิบห้าวัน นับแต่วันซึ่งพ้นจากตำแหน่งตามวาระ นายกเมืองพัทยาซึ่งพ้นจากตำแหน่งตามวาระ
sectionNo: 35
content: ยังคงต้องปฏิบัติหน้าที่ในตำแหน่งนายกเมืองพัทยาต่อไปจนกว่าจะได้มีการเลือกนายกเมืองพัทยาใหม่
sectionNo: 36
content: มาตรา ๓๖ นอกจากการพ้นจากตำแหน่งตามวาระตามมาตรา ๓๕ วรรคหนึ่ง นายกเมืองพัทยาพ้นจากตำแหน่ง เมื่อ (๑) ขาดจากสมาชิกภาพตามมาตรา ๒๘ (๒) ลาออกจากตำแหน่ง โดยยื่นใบลาออกต่อผู้ว่าราชการจังหวัด (๓) สมาชิกไม่น้อยกว่าหกคนเข้าชื่อเสนอญัตติให้สภาเมืองพัทยาเลือกนายกเมืองพัทยาใหม่
sectionNo: 36
content: และสภาเมืองพัทยามีมติเห็นชอบในญัตตินี้ด้วยคะแนนเสียงไม่น้อยกว่าสิบเอ็ดเสียง (๔) รัฐมนตรีมีคำสั่งให้ออกจากตำแหน่ง โดยเห็นว่ามีความประพฤติในทางที่จะนำมาซึ่งความเสื่อมเสียแก่เกียรติศักดิ์ของตำแหน่งและหน้าที่
sectionNo: 37
content: มาตรา ๓๗ ในกรณีที่ตำแหน่งนายกเมืองพัทยาว่างลงตามมาตรา ๓๖ ให้สภาเมืองพัทยาเลือกสมาชิกเพื่อดำรงตำแหน่งที่ว่างแทน ภายในสิบห้าวันนับแต่วันที่ตำแหน่งว่างลง แต่ให้นายกเมืองพัทยาซึ่งได้รับเลือกใหม่อยู่ในตำแหน่งได้เพียงเท่ากำหนดเวลาของผู้ซึ่งตนแทน ในระหว่างที่ยังไม่มีการเลือกนายกเมืองพัทยาตามวรรคหนึ่ง
sectionNo: 37
content: ให้สมาชิกประเภทที่หนึ่งซึ่งมีอายุสูงสุดปฏิบัติหน้าที่แทนนายกเมืองพัทยา
sectionNo: 38
content: มาตรา ๓๘ นายกเมืองพัทยาเป็นผู้เรียกประชุมสภาเมืองพัทยา ในกรณีที่นายกเมืองพัทยาไม่เรียกประชุมตามวรรคหนึ่ง ให้ผู้ว่าราชการจังหวัดเป็นผู้เรียกประชุมสภาเมืองพัทยา
sectionNo: 39
content: มาตรา ๓๙ เมื่อมีกรณีจำเป็นและเพื่อประโยชน์แห่งเมืองพัทยา ปลัดเมืองพัทยาหรือสมาชิกไม่น้อยกว่าหกคน อาจทำคำร้องยื่นต่อนายกเมืองพัทยาขอให้เรียกประชุมสภาเมืองพัทยา และให้นายกเมืองพัทยาเรียกประชุมโดยกำหนดวันประชุมภายในเจ็ดวันนับแต่วันได้รับคำร้อง
sectionNo: 40
content: มาตรา ๔๐ ในการประชุมสภาเมืองพัทยาทุกคราว ต้องมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมด จึงจะเป็นองค์ประชุม ปลัดเมืองพัทยาเป็นเลขานุการสภาเมืองพัทยา ปลัดเมืองพัทยา รองปลัดเมืองพัทยา และพนักงานเมืองพัทยาซึ่งปลัดเมืองพัทยาเห็นควร มีหน้าที่เข้าประชุมสภาเมืองพัทยา
sectionNo: 40
content: และมีสิทธิแถลงข้อเท็จจริงตลอดจนแสดงความคิดเห็นเกี่ยวกับการงานในหน้าที่ต่อที่ประชุม แต่ไม่มีสิทธิออกเสียงลงคะแนน
sectionNo: 41
content: มาตรา ๔๑ การลงมติวินิจฉัยข้อปรึกษา ให้ถือเสียงข้างมากเป็นเกณฑ์ เว้นแต่ที่มีบัญญัติไว้เป็นอย่างอื่นในพระราชบัญญัตินี้ หรือในข้อบังคับว่าด้วยการประชุมสภาเมืองพัทยา สมาชิกคนหนึ่งมีเสียงหนึ่งในการออกเสียงลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 42
content: มาตรา ๔๒ ห้ามมิให้สภาเมืองพัทยาประชุมปรึกษาหารือในเรื่องนอกเหนืออำนาจหน้าที่หรือเรื่องที่ฝ่าฝืนกฎหมาย
sectionNo: 43
content: มาตรา ๔๓ การประชุมสภาเมืองพัทยาต้องกระทำโดยเปิดเผยตามลักษณะที่ได้กำหนดไว้ในข้อบังคับว่าด้วยการประชุมสภาเมืองพัทยาแต่ถ้าสมาชิกไม่น้อยกว่าหกคนร้องขอให้ประชุมลับ ก็ให้ประชุมลับได้
sectionNo: 44
content: มาตรา ๔๔ สภาเมืองพัทยามีอำนาจ (๑) วางนโยบายและอนุมัติแผน เพื่อเป็นแนวทางในการบริหารกิจการเมืองพัทยา (๒) พิจารณาและอนุมัติร่างข้อบัญญัติ (๓) แต่งตั้งสมาชิกเป็นคณะกรรมการสามัญ และแต่งตั้งบุคคลซึ่งเป็นสมาชิกหรือมิได้เป็นสมาชิกเป็นคณะกรรมการวิสามัญ เพื่อกระทำกิจการหรือพิจารณาสอบสวนหรือศึกษาเรื่องใด ๆ
sectionNo: 44
content: อันอยู่ในอำนาจหน้าที่ของสภาเมืองพัทยา แล้วรายงานต่อสภาหรือเพื่อให้คำแนะนำแก่สภาเมืองพัทยาหรือปลัดเมืองพัทยา แล้วแต่กรณี (๔) ควบคุมการปฏิบัติราชการของปลัดเมืองพัทยา ให้เป็นไปตามกฎหมาย กฎ ระเบียบ ข้อบังคับของกระทรวงมหาดไทย ข้อบัญญัติ นโยบายและแผน
sectionNo: 45
content: มาตรา ๔๕ ในการประชุมคณะกรรมการตามมาตรา ๔๔ (๓) ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม และให้นำมาตรา ๔๐ วรรคสาม และมาตรา ๔๑ มาใช้บังคับโดยอนุโลม
sectionNo: 46
content: มาตรา ๔๖ คณะกรรมการตามมาตรา ๔๔ (๓) ย่อมสิ้นสภาพหลังจากที่ได้ปฏิบัติงานที่ได้รับมอบหมาย และเสนอรายงานต่อสภาเมืองพัทยาแล้ว แต่ทั้งนี้ไม่เกินหนึ่งปีนับแต่วันที่ได้รับการแต่งตั้ง
sectionNo: 47
content: มาตรา ๔๗ ให้นายกเมืองพัทยา สมาชิกและกรรมการ ได้รับเงินประจำตำแหน่ง เงินค่าเบี้ยประชุม และเงินตอบแทนอื่น ตามระเบียบที่กระทรวงมหาดไทยกำหนด
sectionNo: 2
content: ส่วนที่ ๒ ปลัดเมืองพัทยาและรองปลัดเมืองพัทยา
sectionNo: 48
content: มาตรา ๔๘ เมืองพัทยามีปลัดเมืองพัทยาคนหนึ่งทำหน้าที่บริหารกิจการเมืองพัทยาให้เป็นไปตามนโยบายของสภาเมืองพัทยา และจะมีรองปลัดเมืองพัทยาจำนวนไม่เกินสองคนทำหน้าที่ช่วยปลัดเมืองพัทยาบริหารกิจการเมืองพัทยาตามที่ปลัดเมืองพัทยามอบหมายก็ได้
sectionNo: 49
content: มาตรา ๔๙ ให้นายกเมืองพัทยาเสนอชื่อผู้ซึ่งมิได้เป็นสมาชิกสภาเมืองพัทยาและมีคุณสมบัติตามมาตรา ๕๑ และไม่มีลักษณะต้องห้ามตามมาตรา ๕๒ อย่างน้อยสองคนแต่ไม่เกินสามคน เพื่อให้สภาเมืองพัทยาให้ความเห็นชอบในการแต่งตั้งเป็นปลัดเมืองพัทยา
sectionNo: 49
content: ให้ปลัดเมืองพัทยาเป็นผู้แต่งตั้งรองปลัดเมืองพัทยาจากผู้ซึ่งมีคุณสมบัติตามมาตรา ๕๑ และไม่มีลักษณะต้องห้ามตามมาตรา ๕๒
sectionNo: 50
content: มาตรา ๕๐ ภายใต้บังคับมาตรา ๔๙ การดำรงตำแหน่ง การพ้นจากตำแหน่งและการกำหนดเงื่อนไขอื่นในการทำงานในหน้าที่ปลัดเมืองพัทยาและรองปลัดเมืองพัทยา ให้เป็นไปตามแบบสัญญาจ้างที่กระทรวงมหาดไทยกำหนด และให้มีอายุการจ้างคราวละสี่ปี ในการว่าจ้างปลัดเมืองพัทยา ให้นายกเมืองพัทยาเป็นคู่สัญญาในนามของเมืองพัทยา
sectionNo: 50
content: ในการว่าจ้างรองปลัดเมืองพัทยา ให้ปลัดเมืองพัทยาเป็นคู่สัญญาในนามของเมืองพัทยา ให้ปลัดเมืองพัทยาและรองปลัดเมืองพัทยาได้รับเงินค่าจ้าง ค่าตอบแทนและเงินอื่น ๆ ตามที่สภาเมืองพัทยากำหนด ทั้งนี้ ไม่เกินบัญชีอัตราเงินค่าจ้าง ค่าตอบแทน และเงินอื่น ๆ ที่กระทรวงมหาดไทยกำหนด
sectionNo: 51
content: มาตรา ๕๑ ปลัดเมืองพัทยาและรองปลัดเมืองพัทยาต้องมีสัญชาติไทยตามกฎหมาย มีอายุไม่ต่ำกว่ายี่สิบห้าปีบริบูรณ์ และมีคุณวุฒิไม่ต่ำกว่าปริญญาตรีหรือเทียบเท่า และต้องมีคุณสมบัติอย่างใดอย่างหนึ่งดังต่อไปนี้ (๑) ถ้าเป็นข้าราชการหรือพนักงานส่วนท้องถิ่น ต้องเคยดำรงตำแหน่งไม่ต่ำกว่าระดับ ๖
sectionNo: 51
content: หรือเทียบเท่าตามกฎหมายว่าด้วยระเบียบข้าราชการพลเรือน หรือกฎหมายว่าด้วยระเบียบพนักงานส่วนท้องถิ่น แล้วแต่กรณี มาแล้วไม่น้อยกว่าสามปี (๒) ถ้าเป็นพนักงานในองค์การของรัฐหรือรัฐวิสาหกิจ ต้องเคยดำรงตำแหน่งซึ่งมีอัตราเงินเดือนไม่ต่ำกว่าระดับ ๖ ตามกฎหมายว่าด้วยระเบียบข้าราชการพลเรือนมาแล้วไม่น้อยกว่าห้าปี
sectionNo: 51
content: (๓) เคยเป็นผู้ดำรงตำแหน่งระดับบริหารของห้างหุ้นส่วนหรือบริษัท ซึ่งเป็นนิติบุคคลที่มีพนักงานและลูกจ้างอยู่ในความรับผิดชอบไม่น้อยกว่าหนึ่งร้อยคนหรือมีทุนชำระแล้วไม่น้อยกว่าสิบล้านบาท หรือมีเงินทุนหมุนเวียนอยู่ในความรับผิดชอบไม่น้อยกว่าห้าสิบล้านบาทมาแล้วไม่น้อยกว่าห้าปี
sectionNo: 52
content: มาตรา ๕๒ ปลัดเมืองพัทยาและรองปลัดเมืองพัทยาต้องไม่มีลักษณะต้องห้ามอย่างใดอย่างหนึ่งดังต่อไปนี้ (๑) ติดยาเสพติดให้โทษ (๒) เป็นหรือเคยเป็นบุคคลล้มละลาย (๓) เคยต้องคำพิพากษาหรือคำสั่งที่ชอบด้วยกฎหมายถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ (๔) เคยถูกไล่ออก
sectionNo: 52
content: ปลดออก ให้ออก หรือเลิกจ้าง เพราะทุจริตต่อหน้าที่หรือหย่อนความสามารถ (๕) วิกลจริตหรือจิตฟั่นเฟือนไม่สมประกอบ (๖) เป็นภิกษุ สามเณร นักพรตหรือนักบวช (๗) ดำรงตำแหน่งหน้าที่อื่นใดในหน่วยราชการ หน่วยงานของรัฐ รัฐวิสาหกิจ หน่วยการปกครองท้องถิ่น
sectionNo: 52
content: ห้างหุ้นส่วนหรือบริษัทซึ่งเป็นนิติบุคคลหรือเป็นผู้ได้รับการเลือกตั้งเป็นสมาชิกสภา ซึ่งมีหน้าที่ในทางนิติบัญญัติ หรือสมาชิกสภาท้องถิ่น เว้นแต่ตำแหน่งที่ต้องดำรงตามกฎหมาย หรือตำแหน่งประธานกรรมการ หรือกรรมการของห้างหุ้นส่วนหรือบริษัทซึ่งเป็นนิติบุคคลที่เป็นการพาณิชย์ของเมืองพัทยา
sectionNo: 52
content: หรือที่เมืองพัทยาถือหุ้น (๘) เป็นคู่สัญญากับเมืองพัทยาหรือเป็นผู้มีส่วนได้เสียในสัญญากับเมืองพัทยาหรือในกิจการที่กระทำให้แก่เมืองพัทยาอันเป็นการแสวงหาประโยชน์ไม่ว่าโดยทางตรงหรือทางอ้อม เว้นแต่การทำสัญญารับจ้างเป็นปลัดเมืองพัทยาหรือรองปลัดเมืองพัทยา
sectionNo: 53
content: มาตรา ๕๓ ปลัดเมืองพัทยามีอำนาจหน้าที่ดังต่อไปนี้ (๑) ร่างแผนเพื่อเสนอสภาเมืองพัทยา (๒) บริหารกิจการตามนโยบายและแผนของสภาเมืองพัทยาตามมาตรา ๔๔ (๑) (๓) ร่างข้อบัญญัติงบประมาณและข้อบัญญัติอื่นเพื่อเสนอต่อสภาเมืองพัทยา (๔) ปฏิบัติตามกฎหมาย กฎ ระเบียบ และข้อบังคับของกระทรวงมหาดไทย และข้อบัญญัติ (๕)
sectionNo: 53
content: รวบรวมปัญหาในการบริหารราชการเมืองพัทยา พร้อมด้วยข้อเสนอแนะ เพื่อเสนอสภาเมืองพัทยา (๖) รายงานผลการปฏิบัติงานประจำปีของเมืองพัทยาต่อสภาเมืองพัทยา (๗) ปฏิบัติงานอื่นเพื่อให้เป็นไปตามวัตถุประสงค์ของพระราชบัญญัตินี้
sectionNo: 54
content: มาตรา ๕๔ ให้ปลัดเมืองพัทยาเป็นผู้ปกครองบังคับบัญชาพนักงานและลูกจ้างเมืองพัทยา และรับผิดชอบในการปฏิบัติราชการเมืองพัทยา เมื่อปลัดเมืองพัทยาไม่อยู่หรือไม่อาจปฏิบัติราชการได้ ให้รองปลัดเมืองพัทยาซึ่งได้รับมอบหมายจากปลัดเมืองพัทยาเป็นผู้รักษาราชการแทน
sectionNo: 54
content: ถ้ามิได้มีการมอบหมายไว้ให้รองปลัดเมืองพัทยาตามลำดับที่ปลัดเมืองพัทยาจัดไว้เป็นผู้รักษาราชการแทน ถ้าไม่มีรองปลัดเมืองพัทยาหรือมีแต่ไม่อาจปฏิบัติราชการได้ ให้ผู้ว่าราชการจังหวัดแต่งตั้งหัวหน้าส่วนราชการของเมืองพัทยาซึ่งมีตำแหน่งและอาวุโสสูงตามลำดับเป็นผู้รักษาราชการแทน
sectionNo: 55
content: มาตรา ๕๕ ปลัดเมืองพัทยาพ้นจากตำแหน่งในกรณีดังต่อไปนี้ (๑) สัญญาจ้างสิ้นอายุและไม่มีการต่ออายุสัญญาจ้างใหม่ (๒) ตาย (๓) ลาออกจากตำแหน่ง โดยยื่นใบลาออกต่อนายกเมืองพัทยาตามเงื่อนไขที่กำหนดในสัญญาจ้าง (๔) ขาดคุณสมบัติตามมาตรา ๕๑ หรือมีลักษณะต้องห้ามตามมาตรา ๕๒ (๕) กระทำการที่ผิดเงื่อนไขในสัญญาจ้าง
sectionNo: 55
content: ซึ่งสัญญาจ้างระบุไว้ ให้ถือว่าสัญญาจ้างสิ้นสุดลง (๖) เมื่อนายกเมืองพัทยาบอกเลิกสัญญาจ้างด้วยความเห็นชอบจากสภาเมืองพัทยาตามเหตุที่ได้ระบุในสัญญาจ้าง
sectionNo: 56
content: มาตรา ๕๖ รองปลัดเมืองพัทยาพ้นจากตำแหน่ง เมื่อ (๑) สัญญาจ้างสิ้นอายุและไม่มีการต่ออายุสัญญาจ้างใหม่ (๒) ตาย (๓) ลาออกจากตำแหน่ง โดยยื่นใบลาออกต่อปลัดเมืองพัทยา (๔) ขาดคุณสมบัติตามมาตรา ๕๑ หรือมีลักษณะต้องห้ามตามมาตรา ๕๒ (๕) กระทำการที่ผิดเงื่อนไขในสัญญาจ้าง ซึ่งสัญญาจ้างระบุไว้
sectionNo: 56
content: ให้ถือว่าสัญญาจ้างสิ้นสุดลง (๖) ปลัดเมืองพัทยาเลิกสัญญาจ้างตามเหตุที่ได้ระบุไว้ในสัญญาจ้าง (๗) ปลัดเมืองพัทยาพ้นจากตำแหน่งตามมาตรา ๕๕ ในกรณีที่รองปลัดเมืองพัทยาพ้นจากตำแหน่งตาม (๑) (๒) (๓) (๔) (๕) หรือ (๖) ปลัดเมืองพัทยาจะแต่งตั้งรองปลัดเมืองพัทยาจากผู้ซึ่งมีคุณสมบัติตามมาตรา ๕๑
sectionNo: 56
content: และไม่มีลักษณะต้องห้ามตามมาตรา ๕๒ แทนตำแหน่งที่ว่างก็ได้ รองปลัดเมืองพัทยาซึ่งได้รับแต่งตั้งแทนรองปลัดเมืองพัทยาที่พ้นจากตำแหน่ง ให้อยู่ในตำแหน่งได้ตามระยะเวลาของผู้ซึ่งตนแทน
sectionNo: 57
content: มาตรา ๕๗ ในกรณีที่ปลัดเมืองพัทยาพ้นจากตำแหน่ง ให้ผู้ว่าราชการจังหวัดแต่งตั้งหัวหน้าส่วนราชการของเมืองพัทยา ซึ่งมีตำแหน่งและอาวุโสสูงตามลำดับเป็นผู้รักษาการในตำแหน่งปลัดเมืองพัทยา ให้นายกเมืองพัทยาดำเนินการแต่งตั้งปลัดเมืองพัทยาตามมาตรา ๔๙
sectionNo: 57
content: ภายในสองเดือนนับแต่วันที่มีคำสั่งแต่งตั้งผู้รักษาการในตำแหน่งปลัดเมืองพัทยาตามวรรคหนึ่ง
sectionNo: 3
content: หมวด ๓ การจัดระเบียบราชการของเมืองพัทยา
sectionNo: 58
content: มาตรา ๕๘ เมืองพัทยาแบ่งส่วนราชการ ดังต่อไปนี้ (๑) สำนักปลัดเมืองพัทยา (๒) ฝ่ายหรือส่วนราชการที่เรียกชื่ออย่างอื่น การตั้ง การเปลี่ยนแปลง การยุบ การกำหนดอำนาจหน้าที่ของส่วนราชการ และของหัวหน้าส่วนราชการตามวรรคหนึ่ง ให้ทำเป็นประกาศกระทรวงมหาดไทย
sectionNo: 59
content: มาตรา ๕๙ สำนักปลัดเมืองพัทยามีอำนาจหน้าที่เกี่ยวกับราชการทั่วไปของเมืองพัทยาและราชการที่มิได้กำหนดให้เป็นหน้าที่ของฝ่ายหรือส่วนราชการใดโดยเฉพาะ มีหัวหน้าสำนักปลัดเมืองพัทยาเป็นหัวหน้าบังคับบัญชาและรับผิดชอบงานของสำนักปลัดเมืองพัทยาขึ้นตรงต่อปลัดเมืองพัทยา
sectionNo: 60
content: มาตรา ๖๐ ฝ่ายหรือส่วนราชการที่เรียกชื่ออย่างอื่น มีอำนาจหน้าที่ตามที่ได้กำหนดไว้ให้เป็นหน้าที่ของฝ่ายหรือส่วนราชการนั้น โดยมีพนักงานเมืองพัทยาคนหนึ่งเป็นหัวหน้าบังคับบัญชาและรับผิดชอบในการปฏิบัติราชการ
sectionNo: 61
content: มาตรา ๖๑ ในกรณีที่หัวหน้าสำนักปลัดเมืองพัทยา หรือหัวหน้าฝ่ายหรือส่วนราชการไม่อาจปฏิบัติหน้าที่ได้ ให้ปลัดเมืองพัทยาแต่งตั้งพนักงานเมืองพัทยาคนหนึ่งเป็นผู้รักษาราชการแทน
sectionNo: 62
content: มาตรา ๖๒ ให้เมืองพัทยามีพนักงานเมืองพัทยาได้ตามความจำเป็นเพื่อปฏิบัติราชการให้เป็นไปตามพระราชบัญญัตินี้ ระเบียบพนักงานเมืองพัทยาให้เป็นไปตามกฎหมายว่าด้วยระเบียบพนักงานเทศบาล โดยให้ถือว่าเมืองพัทยามีฐานะเทียบเท่าเทศบาลนครและปลัดเมืองพัทยามีอำนาจบังคับบัญชาเทียบเท่านายกเทศมนตรี
sectionNo: 63
content: มาตรา ๖๓ อำนาจในการสั่ง การอนุญาต การอนุมัติ หรือการปฏิบัติราชการที่ปลัดเมืองพัทยาจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติหรือคำสั่งใดหรือ มติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ข้อบัญญัติหรือคำสั่งนั้น หรือมติของคณะรัฐมนตรีในเรื่องนั้น
sectionNo: 63
content: มิได้กำหนดเรื่องการมอบอำนาจไว้เป็นอย่างอื่น ปลัดเมืองพัทยาจะมอบอำนาจโดยทำเป็นหนังสือให้รองปลัดเมืองพัทยาปฏิบัติราชการแทนปลัดเมืองพัทยาก็ได้ แต่ถ้าจะมอบให้หัวหน้าฝ่ายหรือส่วนราชการของเมืองพัทยา ให้ทำเป็นคำสั่งและประกาศให้ประชาชนทราบ
sectionNo: 64
content: มาตรา ๖๔ ในระหว่างดำรงตำแหน่ง ให้ปลัดเมืองพัทยาและรองปลัดเมืองพัทยามีฐานะเป็นพนักงานเมืองพัทยา เว้นแต่ในสัญญาจ้างจะระบุไว้เป็นอย่างอื่น
sectionNo: 65
content: มาตรา ๖๕ ในกรณีที่มีความจำเป็นเพื่อประโยชน์แก่ราชการเมืองพัทยาที่จะต้องอาศัยข้าราชการ พนักงานหรือลูกจ้างของหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นมาปฏิบัติงานชั่วคราว ปลัดเมืองพัทยาอาจจะขอยืมตัวผู้นั้นไปช่วยปฏิบัติราชการของเมืองพัทยาเป็นการชั่วคราวโดยมีกำหนดเวลา
sectionNo: 65
content: ก็ให้กระทำได้แต่ต้องทำความตกลงกับหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นนั้นก่อน เมื่อหมดความจำเป็นเมื่อใดให้รีบส่งตัวผู้นั้นคืนเจ้าสังกัดโดยพลัน ให้ถือว่าข้าราชการ พนักงานหรือลูกจ้างของหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่น
sectionNo: 65
content: ผู้ได้รับแต่งตั้งดังกล่าวมีอำนาจหน้าที่เป็นพนักงานเมืองพัทยาตามพระราชบัญญัตินี้
sectionNo: 66
content: มาตรา ๖๖ ในการปฏิบัติหน้าที่ ให้พนักงานเมืองพัทยามีฐานะเป็นเจ้าพนักงานตามประมวลกฎหมายอาญา
sectionNo: 4
content: หมวด ๔ อำนาจหน้าที่ของเมืองพัทยา
sectionNo: 67
content: มาตรา ๖๗ ภายใต้บังคับแห่งบทบัญญัติของกฎหมาย เมืองพัทยามีอำนาจหน้าที่ดำเนินการในเขตเมืองพัทยาในเรื่องดังต่อไปนี้ (๑) การรักษาความสงบเรียบร้อย (๒) การส่งเสริมและรักษาคุณภาพสิ่งแวดล้อมและทรัพยากรธรรมชาติ (๓) การวางผังเมืองและการควบคุมการก่อสร้าง (๔)
sectionNo: 67
content: การจัดการเกี่ยวกับที่อยู่อาศัยและการปรับปรุงแหล่งเสื่อมโทรม (๕) การรักษาความสะอาดของถนน ทางเดิน และที่สาธารณะ (๖) การกำจัดมูลฝอยและสิ่งปฏิกูล (๗) การจัดให้มีน้ำสะอาดหรือการประปา (๘) การจัดให้มีและควบคุมตลาด ท่าเทียบเรือ และที่จอดรถ (๙) การควบคุมอนามัยในร้านจำหน่ายอาหาร โรงมหรสพ และสถานบริการอื่น
sectionNo: 67
content: (๑๐) การควบคุมและส่งเสริมกิจการท่องเที่ยว (๑๑) หน้าที่อื่นตามที่กฎหมายระบุเป็นหน้าที่ของเทศบาลนคร หรือของเมืองพัทยา
sectionNo: 68
content: มาตรา ๖๘ เมืองพัทยาอาจให้บริการแก่เอกชน ประชาชน หน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่น โดยมีค่าตอบแทนได้เมื่อบริการนั้นโดยปกติเป็นบริการที่มีค่าตอบแทน การประกอบการพาณิชย์ของเมืองพัทยาให้ตราเป็นข้อบัญญัติ
sectionNo: 68
content: การประกอบกิจการใดที่เมืองพัทยามีรายได้หรือผลพลอยได้อันเกิดจากการกระทำตามอำนาจหน้าที่ จะไม่ตราเป็นข้อบัญญัติก็ได้
sectionNo: 69
content: มาตรา ๖๙ เมืองพัทยาอาจดำเนินกิจการนอกเขตเมืองพัทยา เมื่อ (๑) การนั้นจำเป็นต้องทำและเป็นการที่เกี่ยวเนื่องกับกิจการที่ดำเนินตามอำนาจหน้าที่ที่อยู่ภายในเมืองพัทยา หรือเป็นประโยชน์แก่เมืองพัทยา (๒) ได้รับความเห็นชอบจากสภาเมืองพัทยา และ (๓) ได้รับความยินยอมจากท้องถิ่นที่จะเข้าไปดำเนินการ
sectionNo: 70
content: มาตรา ๗๐ เมื่อมีกิจการใดที่อยู่นอกเขตเมืองพัทยา แต่มีผลกระทบกระเทือนต่อความสงบ ความเป็นระเบียบเรียบร้อย หรือความปลอดภัยของราษฎรในเขตเมืองพัทยา ปลัดเมืองพัทยาอาจเสนอให้ผู้ว่าราชการจังหวัดแต่งตั้งคณะกรรมการเพื่อพิจารณาปัญหาดังกล่าวร่วมกันระหว่างเมืองพัทยากับหน่วยการปกครองท้องถิ่นที่เกี่ยวข้อง
sectionNo: 70
content: ในกรณีที่ผู้ว่าราชการจังหวัดพิจารณาเห็นชอบด้วยกับข้อเสนอของปลัดเมืองพัทยาตามวรรคหนึ่ง ให้ผู้ว่าราชการจังหวัดแต่งตั้งคณะกรรมการตามที่เสนอ และเมื่อคณะกรรมการได้พิจารณาและมีมติอย่างใดแล้ว ให้เสนอผู้ว่าราชการจังหวัดสั่งการให้เมืองพัทยาและหน่วยการปกครองท้องถิ่นที่เกี่ยวข้องดำเนินการให้เป็นไปตามคำสั่ง
sectionNo: 71
content: มาตรา ๗๑ เมืองพัทยาอาจทำร่วมกับบุคคลอื่นโดยก่อตั้งบริษัทซึ่งเป็นนิติบุคคล ตลอดจนถือหุ้นในบริษัทดังกล่าวได้ เมื่อ (๑) บริษัทนั้นมีวัตถุประสงค์เฉพาะกิจการอันเป็นสาธารณูปโภค (๒) เมืองพัทยาต้องถือหุ้นเป็นมูลค่าเกินร้อยละห้าสิบของทุนที่บริษัทนั้นจดทะเบียนไว้ ในกรณีที่มีเมืองพัทยา หน่วยราชการ
sectionNo: 71
content: หน่วยงานของรัฐ รัฐวิสาหกิจ หรือหน่วยการปกครองท้องถิ่นถือหุ้นอยู่ในบริษัทเดียวกัน ให้นับหุ้นที่ถือนั้นรวมกัน (๓) สภาเมืองพัทยามีมติให้ความเห็นชอบด้วยคะแนนเสียงไม่น้อยกว่ากึ่งหนึ่งของจำนวนสมาชิกทั้งหมดของสภา และ (๔) ได้รับอนุมัติจากรัฐมนตรี
sectionNo: 71
content: การเปลี่ยนแปลงจำนวนหุ้นที่เมืองพัทยาถืออยู่ในบริษัทซึ่งเป็นนิติบุคคลต้องได้รับอนุมัติจากสภาเมืองพัทยาและรัฐมนตรี ความใน (๑) และ (๒) ของวรรคหนึ่ง ไม่ใช้บังคับในกรณีที่บริษัทที่เมืองพัทยาร่วมก่อตั้งหรือถือหุ้นนั้นไม่มีเอกชนถือหุ้นอยู่ด้วย
sectionNo: 72
content: มาตรา ๗๒ ถ้ามีกิจการใดอยู่ภายในอำนาจหน้าที่ของเมืองพัทยาที่จะร่วมกับหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นเพื่อให้เกิดประโยชน์อย่างยิ่งให้จัดตั้งเป็นองค์การขึ้น เรียกว่า สหการ มีฐานะเป็นนิติบุคคลและมีคณะกรรมการบริหารประกอบด้วยผู้แทนของเมืองพัทยา หน่วยราชการ หน่วยงานของรัฐ
sectionNo: 72
content: รัฐวิสาหกิจหรือหน่วยการปกครองท้องถิ่นที่เกี่ยวข้อง แล้วแต่กรณี การจัดตั้งสหการจะทำได้โดยตราเป็นพระราชกฤษฎีกา โดยระบุชื่อ อำนาจหน้าที่และวิธีดำเนินงานไว้ และเมื่อจะยุบเลิกสหการให้ตราเป็นพระราชกฤษฎีกาโดยระบุวิธีจัดการทรัพย์สินไว้ด้วย
sectionNo: 5
content: หมวด ๕ ข้อบัญญัติ
sectionNo: 73
content: มาตรา ๗๓ เมืองพัทยามีอำนาจตราข้อบัญญัติโดยไม่ขัดหรือแย้งต่อกฎหมายในกรณีอย่างใดอย่างหนึ่ง ดังต่อไปนี้ (๑) เพื่อปฏิบัติการให้เป็นไปตามอำนาจหน้าที่ของเมืองพัทยา (๒) เมื่อมีกฎหมายบัญญัติให้เมืองพัทยาตราข้อบัญญัติได้ (๓) การให้บริการโดยมีค่าตอบแทนตามมาตรา ๖๘ (๔) การพาณิชย์ตามมาตรา ๖๘ วรรคสอง
sectionNo: 73
content: ในข้อบัญญัติตามวรรคหนึ่ง จะกำหนดโทษจำคุกและหรือโทษปรับผู้ละเมิดข้อบัญญัติไว้ด้วยก็ได้ แต่ห้ามมิให้กำหนดโทษจำคุกเกินหกเดือนและโทษปรับเกินหนึ่งหมื่นบาท
sectionNo: 74
content: มาตรา ๗๔ สมาชิกและปลัดเมืองพัทยามีสิทธิเสนอความคิดเห็นในการบริหารราชการเมืองพัทยาต่อสภาเมืองพัทยา ในกรณีที่สภาเมืองพัทยาพิจารณาเห็นชอบด้วยกับความคิดเห็นของสมาชิกหรือปลัดเมืองพัทยา และความคิดเห็นนั้นอยู่ในอำนาจหน้าที่ของเมืองพัทยาที่จะตราเป็นข้อบัญญัติได้
sectionNo: 74
content: ให้ปลัดเมืองพัทยาร่างข้อบัญญัติเสนอให้สภาเมืองพัทยาพิจารณาต่อไป
sectionNo: 75
content: มาตรา ๗๕ ปลัดเมืองพัทยาเป็นผู้เสนอร่างข้อบัญญัติตามมาตรา ๗๓ และมาตรา ๘๗ ต่อสภาเมืองพัทยา
sectionNo: 76
content: มาตรา ๗๖ ภายในเจ็ดวันนับแต่วันที่สภาเมืองพัทยามีมติเห็นชอบด้วยกับร่างข้อบัญญัติใด ให้ปลัดเมืองพัทยาส่งร่างข้อบัญญัตินั้นให้ผู้ว่าราชการจังหวัดพิจารณา ผู้ว่าราชการจังหวัดต้องพิจารณาร่างข้อบัญญัตินั้นให้เสร็จและส่งคืนปลัดเมืองพัทยาภายในสิบห้าวันนับแต่วันได้รับร่างข้อบัญญัตินั้น
sectionNo: 76
content: ในกรณีที่ผู้ว่าราชการจังหวัดเห็นชอบด้วยกับร่างข้อบัญญัตินั้น ให้ปลัดเมืองพัทยาเสนอนายกเมืองพัทยาเพื่อลงชื่อและประกาศใช้บังคับเป็นข้อบัญญัติต่อไป แต่ถ้าผู้ว่าราชการจังหวัดไม่เห็นด้วยกับร่างข้อบัญญัตินั้น ให้ปลัดเมืองพัทยาเสนอสภาเมืองพัทยาเพื่อพิจารณาใหม่
sectionNo: 76
content: ในกรณีที่สภาเมืองพัทยามีมติยืนยันตามร่างข้อบัญญัติเดิมด้วยคะแนนเสียงไม่น้อยกว่าสิบเอ็ดเสียง ให้ปลัดเมืองพัทยาเสนอนายกเมืองพัทยาเพื่อลงชื่อและประกาศใช้บังคับเป็นข้อบัญญัติต่อไป แต่ถ้าสภาไม่ยืนยันหรือยืนยันตามร่างเดิมด้วยคะแนนเสียงน้อยกว่าสิบเอ็ดเสียง ให้ร่างข้อบัญญัตินั้นตกไป
sectionNo: 77
content: มาตรา ๗๗ ในกรณีฉุกเฉินหรือมีความจำเป็นรีบด่วนเกี่ยวกับการบริหารราชการเมืองพัทยา และไม่อาจเรียกประชุมสภาเมืองพัทยาให้ทันเวลาได้ ปลัดเมืองพัทยาอาจเสนอร่างข้อบัญญัติเพื่อให้นายกเมืองพัทยาลงชื่อและประกาศใช้เป็นข้อบัญญัติชั่วคราวได้ ทั้งนี้ เมื่อได้รับอนุมัติจากผู้ว่าราชการจังหวัดแล้ว
sectionNo: 77
content: ในการประชุมสภาคราวต่อไป ปลัดเมืองพัทยาต้องนำข้อบัญญัติชั่วคราวเสนอต่อสภาเมืองพัทยาเพื่ออนุมัติ ถ้าสภาอนุมัติ ให้ข้อบัญญัติชั่วคราวนั้นใช้บังคับเป็นข้อบัญญัติได้ต่อไป ถ้าสภาไม่อนุมัติ ข้อบัญญัติชั่วคราวนั้นไม่มีผลใช้บังคับตั้งแต่วันที่สภาลงมติไม่อนุมัติ ทั้งนี้
sectionNo: 77
content: ไม่กระทบกระเทือนถึงกิจการที่ได้กระทำไประหว่างที่ใช้ข้อบัญญัติชั่วคราวนั้น ให้ปลัดเมืองพัทยาประกาศการไม่อนุมัติข้อบัญญัติชั่วคราวให้ประชาชนทราบโดยเร็ว
sectionNo: 78
content: มาตรา ๗๘ นอกจากข้อบัญญัติว่าด้วยงบประมาณรายจ่ายตามมาตรา ๙๔ ข้อบัญญัติอื่นให้ใช้บังคับได้เมื่อได้ประกาศไว้โดยเปิดเผยที่ศาลาว่าการเมืองพัทยาแล้วสามวัน ยกเว้นข้อบัญญัติชั่วคราวตามมาตรา ๗๗ จะประกาศน้อยกว่าสามวันก็ได้
sectionNo: 78
content: หรือถ้ามีข้อความระบุไว้ในข้อบัญญัติหรือข้อบัญญัติชั่วคราวนั้นว่าจะให้ใช้บังคับเมื่อใดก็ให้เป็นไปตามนั้น แต่ต้องเป็นเวลาภายหลังวันประกาศไม่น้อยกว่าหนึ่งวันนับแต่วันประกาศวันแรก
sectionNo: 79
content: มาตรา ๗๙ ในกรณีที่อายุของสภาเมืองพัทยาสิ้นสุดลง หรือมีการยุบสภาเมืองพัทยา บรรดาร่างข้อบัญญัติที่สภาเมืองพัทยายังมิได้พิจารณาและที่ยังพิจารณาไม่เสร็จ ให้ตกไป
sectionNo: 80
content: มาตรา ๘๐ บรรดาความผิดต่อข้อบัญญัติเมืองพัทยา ถ้าปลัดเมืองพัทยาเห็นว่าผู้ต้องหาไม่ควรได้รับโทษจำคุกให้มีอำนาจเปรียบเทียบกำหนดค่าปรับได้ เมื่อผู้ต้องหาได้ชำระเงินค่าปรับตามจำนวนที่ปลัดเมืองพัทยากำหนด ภายในเจ็ดวันคดีนั้นเป็นอันเลิกกัน เงินค่าปรับตามวรรคหนึ่ง ให้เป็นรายได้ของเมืองพัทยา
sectionNo: 6
content: หมวด ๖ รายได้และรายจ่าย
sectionNo: 81
content: มาตรา ๘๑ ภาษีบำรุงท้องที่ในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้น
sectionNo: 82
content: มาตรา ๘๒ ภาษีโรงเรือนและที่ดินในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้น
sectionNo: 83
content: มาตรา ๘๓ ภาษีป้ายสำหรับป้ายที่แสดงไว้ในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้น
sectionNo: 84
content: มาตรา ๘๔ อากรการฆ่าสัตว์และผลประโยชน์อื่นเนื่องในการฆ่าสัตว์ในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้น
sectionNo: 85
content: มาตรา ๘๕ สำหรับน้ำมันเบนซินซึ่งสถานการค้าอยู่ในเขตเมืองพัทยา ให้เมืองพัทยามีอำนาจออกข้อบัญญัติเก็บภาษีบำรุงเมืองพัทยาได้ไม่เกินลิตรละห้าสตางค์
sectionNo: 86
content: มาตรา ๘๖ กิจการใดที่มีกฎหมายมอบหน้าที่ให้เทศบาลเป็นเจ้าหน้าที่ดำเนินการ ถ้ากิจการนั้นอยู่ในเขตเมืองพัทยา ให้เมืองพัทยาเป็นเจ้าหน้าที่ดำเนินการตามกฎหมายนั้น และบรรดาค่าใบอนุญาต ค่าธรรมเนียม ค่าปรับเนื่องในกิจการเช่นว่านั้น ให้เป็นรายได้ของเมืองพัทยา
sectionNo: 87
content: มาตรา ๘๗ เมืองพัทยามีอำนาจออกข้อบัญญัติเพื่อเก็บภาษีอากรและค่าธรรมเนียมเพิ่มขึ้นไม่เกินร้อยละสิบของภาษีอากรและค่าธรรมเนียมประเภทใดประเภทหนึ่งหรือทุกประเภท ดังต่อไปนี้ (๑) ภาษีการค้าตามประมวลรัษฎากร ซึ่งสถานการค้าอยู่ในเขตเมืองพัทยา (๒) อากรมหรสพตามประมวลรัษฎากร ซึ่งสถานที่มหรสพอยู่ในเขตเมืองพัทยา
sectionNo: 87
content: (๓) ค่าธรรมเนียมใบอนุญาตขายสุราตามกฎหมายว่าด้วยสุรา ซึ่งร้านขายสุราอยู่ในเขตเมืองพัทยา (๔) ค่าธรรมเนียมใบอนุญาตในการเล่นตามกฎหมายว่าด้วยการพนัน ซึ่งสถานที่เล่นการพนันอยู่ในเขตเมืองพัทยา ในการเสียภาษีอากรและค่าธรรมเนียมตามมาตรานี้ เศษของหนึ่งสตางค์ให้ปัดทิ้ง ภาษีอากรและค่าธรรมเนียมตามมาตรานี้
sectionNo: 87
content: ให้ถือเป็นภาษีอากรและค่าธรรมเนียมตามกฎหมายว่าด้วยการนั้น ๆ
sectionNo: 88
content: มาตรา ๘๘ เมืองพัทยาจะมอบให้กระทรวงทบวงกรมซึ่งมีหน้าที่จัดเก็บภาษีอากรหรือค่าธรรมเนียมตามมาตรา ๘๑ มาตรา ๘๒ มาตรา ๘๓ มาตรา ๘๔ มาตรา ๘๕ มาตรา ๘๖ หรือมาตรา ๘๗ เรียกเก็บภาษีอากรหรือค่าธรรมเนียมเพื่อเมืองพัทยาก็ได้ ในกรณีเช่นนี้เมื่อได้หักค่าใช้จ่ายตามที่กำหนดในกฎกระทรวงแล้ว
sectionNo: 88
content: ให้กระทรวงทบวงกรมนั้นส่งมอบให้แก่เมืองพัทยา
sectionNo: 89
content: มาตรา ๘๙ ในการปฏิบัติตามมาตรา ๘๑ มาตรา ๘๒ มาตรา ๘๓ มาตรา ๘๔ มาตรา ๘๕ มาตรา ๘๖ หรือมาตรา ๘๗ ให้เมืองพัทยามีอำนาจแต่งตั้งเจ้าหน้าที่เพื่อปฏิบัติการและให้เจ้าหน้าที่ซึ่งได้รับแต่งตั้งมีอำนาจและหน้าที่ตามกฎหมายว่าด้วยการนั้น ในการบังคับเรียกเก็บภาษีค้างตามมาตรา ๘๑ มาตรา ๘๒ มาตรา ๘๓ มาตรา ๘๔ มาตรา ๘๕
sectionNo: 89
content: มาตรา ๘๖ หรือมาตรา ๘๗ ให้ปลัดเมืองพัทยามีอำนาจสั่งยึดและสั่งขายทอดตลาดทรัพย์สินของผู้ต้องรับผิดเสียภาษีอากรโดยมิต้องขอให้ศาลออกหมายยึดหรือสั่ง แต่ถ้าจะขายทอดตลาดต้องได้รับอนุญาตจากผู้ว่าราชการจังหวัด วิธียึดและขายทอดตลาดทรัพย์สินดังกล่าวในวรรคสอง
sectionNo: 89
content: ให้ปฏิบัติตามประมวลกฎหมายวิธีพิจารณาความแพ่งโดยอนุโลม เงินที่ได้จากการขายทอดตลาดดังกล่าวแล้ว ให้หักค่าธรรมเนียมกับค่าใช้จ่ายในการยึดและขาย และเงินภาษีอากรค้าง ถ้ามีเงินเหลือให้คืนให้แก่เจ้าของทรัพย์สิน
sectionNo: 90
content: มาตรา ๙๐ ภาษีและค่าธรรมเนียมรถยนต์หรือล้อเลื่อนที่จัดเก็บได้ในจังหวัดชลบุรี ให้ปันให้แก่เมืองพัทยาด้วย โดยให้ถือว่าเมืองพัทยาเป็นเทศบาลตามกฎหมายว่าด้วยการปันภาษีและค่าธรรมเนียมรถยนต์และล้อเลื่อนให้แก่เทศบาล สุขาภิบาล และองค์การบริหารส่วนจังหวัด
sectionNo: 91
content: มาตรา ๙๑ นอกจากรายได้ที่เมืองพัทยาพึงได้รับตามมาตราข้างต้นแล้ว เมืองพัทยาอาจมีรายรับดังต่อไปนี้ (๑) รายได้จากทรัพย์สินของเมืองพัทยา (๒) รายได้จากการสาธารณูปโภคของเมืองพัทยา (๓) รายได้จากการพาณิชย์ของเมืองพัทยา (๔) รายได้จากการจำหน่ายพันธบัตรเมื่อได้รับความเห็นชอบจากสภาเมืองพัทยา
sectionNo: 91
content: และกระทรวงมหาดไทยและกระทรวงการคลังร่วมกัน และตราเป็นข้อบัญญัติแล้ว (๕) เงินกู้เมื่อได้รับความเห็นชอบจากสภาเมืองพัทยาและกระทรวงมหาดไทยแล้ว แต่ถ้าเป็นเงินกู้จากต่างประเทศ ต้องได้รับความเห็นชอบจากกระทรวงการคลังด้วย ทั้งนี้ ให้ตราเป็นข้อบัญญัติ (๖) เงินอุดหนุน (๗) เงินช่วยเหลือจากต่างประเทศ
sectionNo: 91
content: องค์การต่างประเทศ หรือองค์การระหว่างประเทศ (๘) เงินช่วยเหลือและค่าตอบแทน (๙) เงินและทรัพย์สินอย่างอื่นที่มีผู้อุทิศให้ (๑๐) รายได้จากทรัพย์สินของแผ่นดินหรือรัฐวิสาหกิจที่ดำเนินการเพื่อมุ่งแสวงหากำไรในเมืองพัทยา ตามที่มีกฎหมายบัญญัติ (๑๑) รายได้อื่นตามที่มีกฎหมายบัญญัติให้เป็นของเมืองพัทยา
sectionNo: 92
content: มาตรา ๙๒ เมืองพัทยาอาจมีรายจ่ายดังต่อไปนี้ (๑) เงินเดือน (๒) ค่าจ้างประจำ (๓) ค่าจ้างชั่วคราว (๔) ค่าตอบแทน (๕) ค่าใช้สอย (๖) ค่าวัสดุ (๗) ค่าครุภัณฑ์ (๘) ค่าที่ดินและสิ่งก่อสร้าง (๙) เงินอุดหนุน (๑๐) รายจ่ายตามข้อผูกพัน (๑๑) รายจ่ายอื่นตามที่กฎหมายบัญญัติ
sectionNo: 92
content: หรือที่ระเบียบกระทรวงมหาดไทยหรือข้อบัญญัติกำหนด
sectionNo: 93
content: มาตรา ๙๓ การจ่ายเงินของเมืองพัทยา ให้เป็นไปตามที่ได้อนุญาตไว้ในข้อบัญญัติงบประมาณรายจ่ายประจำปี หรือข้อบัญญัติงบประมาณรายจ่ายเพิ่มเติม การจ่ายเงินซึ่งมิได้อนุญาตไว้ในข้อบัญญัติงบประมาณรายจ่าย ให้เป็นไปตามหลักเกณฑ์และวิธีการที่กำหนดไว้ในกฎหมาย กฎ ระเบียบ ข้อบังคับ หรือข้อบัญญัติว่าด้วยการนั้น
sectionNo: 94
content: มาตรา ๙๔ งบประมาณรายจ่ายประจำปีของเมืองพัทยา ต้องตราเป็นข้อบัญญัติ ในกรณีที่ข้อบัญญัติงบประมาณรายจ่ายประจำปีออกไม่ทันปีงบประมาณใหม่ ให้ใช้ข้อบัญญัติงบประมาณรายจ่ายประจำปีของปีก่อนนั้นไปพลางก่อน ในกรณีที่งบประมาณรายจ่ายประจำปีที่ตั้งไว้ไม่พอสำหรับการใช้จ่ายประจำปีงบประมาณ
sectionNo: 94
content: หรือมีความจำเป็นที่จะต้องตั้งรายจ่ายขึ้นใหม่ระหว่างปีงบประมาณก็ดี ให้ตราเป็นข้อบัญญัติงบประมาณรายจ่ายเพิ่มเติม
sectionNo: 95
content: มาตรา ๙๕ ให้กระทรวงมหาดไทยออกระเบียบข้อบังคับว่าด้วยการคลัง การงบประมาณ การรักษาทรัพย์สิน การจัดหาประโยชน์จากทรัพย์สิน การพาณิชย์ การซื้อ การจ้าง และระเบียบอื่น ๆ เกี่ยวกับการเงินและทรัพย์สินของเมืองพัทยาขึ้นไว้
sectionNo: 7
content: หมวด ๗ การควบคุม
sectionNo: 96
content: มาตรา ๙๖ ภายในหนึ่งเดือนนับแต่วันสิ้นปีงบประมาณ ให้ปลัดเมืองพัทยาทำรายงานการรับจ่ายเงินประจำปีงบประมาณที่สิ้นสุดเสนอต่อสภาเมืองพัทยา และประกาศให้ประชาชนทราบ ณ ศาลาว่าการเมืองพัทยาเป็นเวลาไม่น้อยกว่าสิบห้าวัน
sectionNo: 97
content: มาตรา ๙๗ ให้คณะกรรมการตรวจเงินแผ่นดินเป็นผู้ตรวจสอบการรับเงิน การจ่ายเงิน การบัญชี การเงิน และทรัพย์สินอื่น ๆ ของเมืองพัทยา เมื่อคณะกรรมการตรวจเงินแผ่นดินได้ตรวจสอบแล้ว ให้ทำรายงานผลการตรวจสอบเสนอปลัดเมืองพัทยาเพื่อเสนอสภาเมืองพัทยา
sectionNo: 98
content: มาตรา ๙๘ บรรดาเรื่องที่เมืองพัทยาต้องเสนอไปยังรัฐมนตรีหรือกระทรวงมหาดไทยนั้น ให้ปลัดเมืองพัทยาเสนอผ่านผู้ว่าราชการจังหวัดและให้ผู้ว่าราชการจังหวัดทำความเห็นเสนอรัฐมนตรีหรือกระทรวงมหาดไทย แล้วแต่กรณี
sectionNo: 99
content: มาตรา ๙๙ ให้ผู้ว่าราชการจังหวัดมีอำนาจหน้าที่ควบคุมดูแลการปฏิบัติราชการของเมืองพัทยา เพื่อการนี้ ผู้ว่าราชการจังหวัดมีอำนาจสั่งสอบสวนข้อเท็จจริง หรือสั่งให้เมืองพัทยาชี้แจงแสดงความคิดเห็นเกี่ยวกับการปฏิบัติราชการของเมืองพัทยาได้
sectionNo: 100
content: มาตรา ๑๐๐ ในกรณีที่ผู้ว่าราชการจังหวัดเห็นว่าปลัดเมืองพัทยาปฏิบัติการในทางที่อาจนำมาซึ่งความเสียหายแก่เมืองพัทยา หรือกระทำการฝ่าฝืนต่อกฎหมาย กฎ ระเบียบ ข้อบังคับของกระทรวงมหาดไทย หรือข้อบัญญัติ และผู้ว่าราชการจังหวัดได้ชี้แจง แนะนำหรือตักเตือนแล้วแต่ปลัดเมืองพัทยาไม่ปฏิบัติตาม
sectionNo: 100
content: ให้ผู้ว่าราชการจังหวัดรายงานให้รัฐมนตรีทราบเพื่อพิจารณาสั่งการตามที่เห็นสมควร แต่ในกรณีฉุกเฉินหรือจำเป็นรีบด่วนจะรอช้ามิได้ ให้ผู้ว่าราชการจังหวัดมีอำนาจออกคำสั่งระงับการปฏิบัติราชการของปลัดเมืองพัทยาไว้ก่อนได้ การกระทำของปลัดเมืองพัทยาที่ฝ่าฝืนคำสั่งของผู้ว่าราชการจังหวัดหรือรัฐมนตรี แล้วแต่กรณี
sectionNo: 100
content: ตามวรรคหนึ่ง ไม่มีผลผูกพันเมืองพัทยา
sectionNo: 101
content: มาตรา ๑๐๑ ในกรณีที่ปลัดเมืองพัทยาเห็นว่าผู้ว่าราชการจังหวัดหรือรัฐมนตรีได้สั่งการตามมาตรา ๑๐๐ โดยมิชอบ ปลัดเมืองพัทยาจะนำเรื่องขึ้นฟ้องเป็นคดีต่อศาลปกครองเพื่อวินิจฉัยก็ได้ การฟ้องคดีตามวรรคหนึ่ง ต้องกระทำภายในหนึ่งเดือนนับแต่วันที่ได้รับคำสั่ง
sectionNo: 102
content: มาตรา ๑๐๒ บรรดาอำนาจหน้าที่ของผู้ว่าราชการจังหวัดตามพระราชบัญญัตินี้ ถ้าผู้ว่าราชการจังหวัดพิจารณาเห็นสมควร จะทำหนังสือมอบอำนาจให้รองผู้ว่าราชการจังหวัด ปลัดจังหวัด หรือนายอำเภอบางละมุงปฏิบัติแทนก็ได้ และให้รายงานกระทรวงมหาดไทยทราบด้วย
sectionNo: 8
content: หมวด ๘ บทกำหนดโทษ
sectionNo: 103
content: มาตรา ๑๐๓ ผู้ใดกระทำการอย่างใดอย่างหนึ่งดังต่อไปนี้ (๑) ไม่อำนวยความสะดวกตามสมควรแก่ลูกจ้างในอันที่จะใช้สิทธิเลือกตั้งหรือสมัครรับเลือกตั้ง (๒) นำสิ่งพิมพ์ตามกฎหมายว่าด้วยการพิมพ์ แผ่นประกาศ หรือสิ่งอื่นมาโฆษณาหาเสียงเลือกตั้งเพื่อประโยชน์ของผู้สมัครรับเลือกตั้งภายในเขตที่กำหนดห้าม (๓)
sectionNo: 103
content: โฆษณาที่เป็นคุณหรือเป็นโทษแก่ผู้สมัครรับเลือกตั้งภายในเขตที่กำหนดหรือใช้เครื่องขยายเสียง หรือทำเสียงอื่นใดที่เป็นการรบกวนหรือเป็นอุปสรรคแก่การเลือกตั้งไม่ว่าจะกระทำในหรือนอกเขตดังกล่าว (๔) ขาย จำหน่าย จ่าย แจก หรือจัดเลี้ยงสุราทุกชนิดในเขตเลือกตั้งในวันเลือกตั้ง (๕)
sectionNo: 103
content: กระทำการใดเพื่อประโยชน์แห่งการเลือกตั้ง ในลักษณะที่เป็นคุณหรือเป็นโทษแก่ผู้สมัครหรือช่วยเหลือในการเลือกตั้งด้วยประการใด ๆ โดยที่ตนเป็นบุคคลซึ่งมิได้มีสัญชาติไทย เว้นแต่การกระทำนั้นเป็นการช่วยราชการหรือเป็นการประกอบอาชีพตามปกติโดยสุจริตของผู้นั้น (๖) ไม่ปฏิบัติตามคำสั่งของกรรมการตรวจคะแนน
sectionNo: 103
content: ซึ่งสั่งให้ออกไปจากเขตเลือกตั้งเพราะเหตุที่ได้กระทำตนเป็นที่ขัดขวางหรือรบกวนกิจการเลือกตั้ง หรือจะทำความไม่เรียบร้อยขึ้นในที่เลือกตั้ง (๗) ลงคะแนนหรือพยายามลงคะแนนมากกว่าหนึ่งแห่ง (๘) จงใจกระทำด้วยประการใดให้บัตรเลือกตั้งชำรุดหรือเสียหายหรือให้เป็นบัตรเลือกตั้งที่เสีย
sectionNo: 103
content: หรือกระทำด้วยประการใดแก่บัตรเลือกตั้งที่เสียให้เป็นบัตรเลือกตั้งที่ใช้ได้ (๙) เรียกหรือรับ ให้ ขอให้ หรือรับว่าจะให้ทรัพย์สินหรือผลประโยชน์สำหรับตนเองหรือผู้อื่นเพื่อจะลงหรือให้ลงคะแนนเลือกตั้ง หรืองดเว้นหรือให้งดเว้นไม่ลงคะแนนเลือกตั้ง (๑๐) เปิด ทำลาย ทำให้เสียหาย ทำให้เปลี่ยนสภาพ
sectionNo: 103
content: ทำให้ไร้ประโยชน์หรือลักพาไปซึ่งหีบบัตรเลือกตั้งหรือบัตรเลือกตั้งโดยไม่มีอำนาจโดยชอบด้วยกฎหมาย (๑๑) จงใจกระทำการใดเพื่อขัดขวางหรือหน่วงเหนี่ยวมิให้ผู้เลือกตั้งไป ณ ที่เลือกตั้ง หรือเข้าไป ณ ที่ลงคะแนนหรือมิให้ไปถึง ณ ที่ดังว่านั้น ภายในกำหนดเวลาที่จะลงคะแนนเลือกตั้งได้โดยไม่มีอำนาจโดยชอบด้วยกฎหมาย
sectionNo: 103
content: (๑๒) ทำเครื่องสังเกตโดยทุจริตด้วยวิธีใด ๆ ไว้ที่บัตรเลือกตั้ง (๑๓) กระทำโดยทุจริตให้ปรากฏด้วยวิธีใดอันเป็นการลวงผู้เลือกตั้งให้สำคัญผิดเกี่ยวกับเลขหมายประจำตัวของผู้สมัครรับเลือกตั้งคนใดหรือของตนเองในกรณีที่ตนเป็นผู้สมัครรับเลือกตั้งด้วย (๑๔)
sectionNo: 103
content: ใช้บัตรเลือกตั้งซึ่งมิใช่บัตรที่รับมอบให้ลงคะแนนหรือนำบัตรเลือกตั้งที่ไม่ใช้ลงคะแนนออกไปจากที่เลือกตั้ง (๑๕) ลงคะแนนหรือพยายามลงคะแนนเลือกตั้งโดยรู้อยู่แล้วว่าตนไม่มีสิทธิเลือกตั้งหรือไม่มีสิทธิลงคะแนนเลือกตั้งในหน่วยเลือกตั้งนั้น หรือได้พยายามลงบัตรเลือกตั้งหรือแสดงบัตรประจำตัวประชาชน
sectionNo: 103
content: หรือสิ่งที่ใช้แทนบัตรประจำตัวประชาชนที่มิได้มีไว้สำหรับตนหรือที่ทำปลอมแปลงขึ้นเพื่อลงคะแนนเลือกตั้ง (๑๖) นำบัตรเลือกตั้งใส่ในหีบบัตรเลือกตั้งหรือกระทำการใด ๆ ในบัญชีรายชื่อผู้เลือกตั้งแสดงว่ามีผู้มาแสดงตนเพื่อลงคะแนนโดยผิดจากความจริง หรือกระทำการใดๆ อันเป็นเหตุให้มีบัตรเลือกตั้งเพิ่มขึ้นจากความจริง
sectionNo: 103
content: ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ และให้ศาลเพิกถอนสิทธิเลือกตั้งมีกำหนดเวลาสิบปีด้วย
sectionNo: 104
content: มาตรา ๑๐๔ ผู้มีหน้าที่ดำเนินการในการเลือกตั้งผู้ใดกระทำการอย่างใดอย่างหนึ่งดังต่อไปนี้ (๑) จงใจนับบัตรเลือกตั้งหรือคะแนนในการเลือกตั้งให้ผิดพลาดไปจากความจริงหรือรวมคะแนนให้ผิดไป (๒) กระทำด้วยประการใดโดยมิได้มีอำนาจกระทำได้โดยชอบด้วยกฎหมายให้บัตรเลือกตั้งชำรุดหรือเสียหาย หรือเป็นบัตรเสีย (๓)
sectionNo: 104
content: กระทำด้วยประการใดแก่บัตรเลือกตั้งที่เสียเพื่อให้เป็นบัตรเลือกตั้งที่ใช้ได้ หรืออ่านบัตรเลือกตั้งให้ผิดไปจากความจริง หรือทำรายงานการเลือกตั้งไม่ตรงความจริง (๔) จงใจไม่ปฏิบัติหน้าที่ หรือกระทำการอันใดเพื่อขัดขวางมิให้การเป็นไปตามกฎหมายหรือระเบียบว่าด้วยการเลือกตั้งของกระทรวงมหาดไทย
sectionNo: 104
content: ต้องระวางโทษจำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ และให้ศาลเพิกถอนสิทธิเลือกตั้งมีกำหนดเวลาสิบปีด้วย
sectionNo: 105
content: มาตรา ๑๐๕ ข้าราชการ พนักงานเมืองพัทยา หรือสมาชิกผู้ใดใช้อำนาจในตำแหน่งหน้าที่โดยมิชอบด้วยกฎหมาย เป็นคุณหรือเป็นโทษแก่ผู้สมัครรับเลือกตั้งผู้ใด ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับและให้ศาลเพิกถอนสิทธิเลือกตั้งมีกำหนดเวลาสิบปีด้วย
content: บทเฉพาะกาล
sectionNo: 106
content: มาตรา ๑๐๖ ให้โอนบรรดากิจการ ทรัพย์สิน หนี้ สิทธิ และเงินงบประมาณของสุขาภิบาลนาเกลือ และขององค์การบริหารส่วนจังหวัดชลบุรีในส่วนที่อยู่ในเขตเมืองพัทยา ในวันที่พระราชบัญญัตินี้ใช้บังคับไปเป็นของเมืองพัทยา
sectionNo: 107
content: มาตรา ๑๐๗ ให้บรรดาพนักงานและลูกจ้างของสุขาภิบาลนาเกลือ ข้าราชการส่วนท้องถิ่นและลูกจ้างขององค์การบริหารส่วนจังหวัดชลบุรี ซึ่งปฏิบัติราชการประจำอยู่ในเขตเมืองพัทยา แต่ไม่รวมถึงข้าราชการส่วนจังหวัดซึ่งปฏิบัติราชการประจำ ณ ที่ทำการอำเภอบางละมุงในวันที่พระราชบัญญัตินี้ใช้บังคับ
sectionNo: 107
content: เป็นพนักงานหรือลูกจ้างของเมืองพัทยา แล้วแต่กรณี
sectionNo: 108
content: มาตรา ๑๐๘ บรรดาข้อบังคับสุขาภิบาล คำสั่ง และประกาศของสุขาภิบาลนาเกลือและข้อบัญญัติจังหวัดชลบุรี คำสั่งและประกาศขององค์การบริหารส่วนจังหวัดชลบุรีซึ่งใช้บังคับอยู่ในวันที่พระราชบัญญัตินี้ใช้บังคับ ให้คงใช้บังคับในเขตเมืองพัทยาต่อไปเท่าที่ไม่ขัดหรือแย้งกับพระราชบัญญัตินี้
sectionNo: 108
content: จนกว่าจะมีข้อบัญญัติตามพระราชบัญญัตินี้ใช้แทน
sectionNo: 109
content: มาตรา ๑๐๙ ในวาระเริ่มแรกแต่ไม่เกินสองปีนับแต่วันที่พระราชบัญญัตินี้ใช้บังคับ ให้สภาเมืองพัทยาประกอบด้วยสมาชิกซึ่งรัฐมนตรีแต่งตั้งมีจำนวนสิบเจ็ดคนและให้รัฐมนตรีดำเนินการแต่งตั้งสมาชิกให้แล้วเสร็จภายในสามสิบวัน ในการแต่งตั้งสมาชิกตามวรรคหนึ่ง
sectionNo: 109
content: ให้รัฐมนตรีพิจารณาแต่งตั้งจากบุคคลซึ่งประกอบอาชีพหรือธุรกิจอยู่ในเมืองพัทยา จำนวนไม่น้อยกว่ากึ่งหนึ่งของจำนวนสมาชิกทั้งหมด ให้นำบทบัญญัติว่าด้วยคุณสมบัติ ลักษณะต้องห้าม และการสิ้นสุดของสมาชิกภาพของสมาชิกประเภทที่สอง มาใช้บังคับแก่สมาชิกตามวรรคหนึ่งโดยอนุโลม
sectionNo: 110
content: มาตรา ๑๑๐ ในวาระเริ่มแรกแต่ไม่เกินสองปีนับแต่วันที่พระราชบัญญัตินี้ใช้บังคับ ให้เมืองพัทยามีปลัดเมืองพัทยาคนหนึ่งซึ่งแต่งตั้งโดยรัฐมนตรี และให้รัฐมนตรีดำเนินการแต่งตั้งปลัดเมืองพัทยาให้แล้วเสร็จภายในสิบห้าวัน ปลัดเมืองพัทยาตามวรรคหนึ่ง ให้ได้รับยกเว้นเกี่ยวกับคุณสมบัติตามมาตรา ๕๑ (๑) (๒) และ (๓)
sectionNo: 110
content: และลักษณะต้องห้ามตามมาตรา ๕๒ (๗) และมิให้นำมาตรา ๕๐ วรรคหนึ่งและวรรคสอง มาใช้บังคับแก่ปลัดเมืองพัทยา
sectionNo: 111
content: มาตรา ๑๑๑ เมื่อพ้นหกเดือนนับแต่วันที่พระราชบัญญัตินี้ใช้บังคับ มิให้นำกฎหมายว่าด้วยลักษณะปกครองท้องที่ในส่วนที่เกี่ยวกับกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนัน มาใช้บังคับในเมืองพัทยา
sectionNo: 112
content: มาตรา ๑๑๒ เมื่อพ้นหกเดือนนับแต่วันที่พระราชบัญญัตินี้ใช้บังคับ ให้บุคคลซึ่งเป็นกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบลและสารวัตรกำนัน พ้นจากตำแหน่งหน้าที่ในเขตเมืองพัทยา
sectionNo: 112
content: และให้ปลัดเมืองพัทยามีอำนาจหน้าที่เช่นเดียวกับกำนันและผู้ใหญ่บ้านที่บัญญัติไว้ในกฎหมายว่าด้วยลักษณะปกครองท้องที่หรือกฎหมายอื่น แล้วแต่กรณี
sectionNo: 113
content: มาตรา ๑๑๓ ในระหว่างที่กระทรวงมหาดไทยยังมิได้ออกระเบียบหรือข้อบังคับตามความในพระราชบัญญัตินี้ ให้นำระเบียบหรือข้อบังคับกระทรวงมหาดไทยว่าด้วยการนั้น ๆ ซึ่งใช้บังคับแก่เทศบาลนครมาใช้บังคับแก่เมืองพัทยาโดยอนุโลม
sectionNo: 114
content: มาตรา ๑๑๔ ในระหว่างที่ยังไม่มีศาลปกครอง ให้ผู้มีสิทธิฟ้องคดีต่อศาลปกครองยื่นฟ้องคดีต่อศาลจังหวัด และถ้าเป็นการฟ้องคดีตามมาตรา ๒๙ ให้คำพิพากษาของศาลจังหวัดเป็นที่สุด
content: ผู้รับสนองพระบรมราชโองการ พลเอก เกรียงศักดิ์ ชมะนันทน์ นายกรัฐมนตรี
content:  
content:  
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากเขตสุขาภิบาลนาเกลือ อำเภอบางละมุง จังหวัดชลบุรี ได้เจริญก้าวหน้าในทางเศรษฐกิจอย่างรวดเร็ว และเป็นสถานที่พักตากอากาศที่มีชื่อเสียงที่สุดแห่งหนึ่งของประเทศ มีนักท่องเที่ยวทั้งชาวไทยและชาวต่างประเทศนิยมมาพักผ่อน
content: จึงทำรายได้ให้แก่ประเทศเป็นจำนวนมาก การที่ท้องถิ่นนี้ได้เจริญก้าวหน้าอย่างรวดเร็วเช่นนี้ได้ก่อให้เกิดปัญหาทางสังคม สิ่งแวดล้อม การผังเมืองและการควบคุมการก่อสร้างอาคารพร้อมกันด้วย ซึ่งปัญหาเหล่านี้ไม่เกี่ยวข้องเฉพาะกับประชาชนในท้องถิ่นเท่านั้น แต่ยังมีผลกระทบเกี่ยวโยงไปถึงผลประโยชน์และรายได้ของชาติ
content: โดยเฉพาะในเรื่องการส่งเสริมอุตสาหกรรมท่องเที่ยวอีกด้วย จึงจำเป็นอย่างยิ่งที่จะต้องมีการร่วมมือกันหาทางแก้ไขปัญหาดังกล่าวโดยรีบด่วน และโดยที่รัฐบาลได้พิจารณาเห็นว่า ในปัจจุบันการปกครองท้องถิ่นในรูปสุขาภิบาลไม่เหมาะสมกับท้องถิ่นแห่งนี้หลายประการ สมควรจัดระเบียบการปกครองในท้องถิ่นนี้ใหม่
content: ให้เหมาะสมกับภาวะเศรษฐกิจและสังคม และเพื่อให้สามารถแก้ไขปัญหาของท้องถิ่นได้อย่างมีประสิทธิภาพ ขณะเดียวกันได้คำนึงถึงหลักแห่งการปกครองตนเองโดยให้ประชาชนในท้องถิ่นได้มีส่วนร่วมในการปกครองตามหลักการปกครองในระบอบประชาธิปไตยอีกด้วย จึงจำเป็นต้องตราพระราชบัญญัตินี้ขึ้น